ดัชนีศก.
โดย...ชัตน์วรี
1 มี.ค. 2559

โดย...ชัตน์วรี
กระแสข่าวที่รัฐบาลมีแนวคิดนำตัวเลขผลิตภัณฑ์มวลรวมประชาชาติ (จีเอ็นพี) เพื่อประเมินภาพเศรษฐกิจอีกตัวหนึ่ง นอกเหนือจากตัวเลขผลิตภัณฑ์มวลรวมในประเทศ (จีดีพี)
มาทำความรู้จักจีดีพีกับจีเอ็นพีกัน
จีดีพี - เป็นตัววัดกิจกรรมและมูลค่าทางเศรษฐกิจที่เกิดขึ้นทั้งหมดในประเทศไทย ไม่ว่าจะเป็นบุคคลสัญชาติใดก็ตาม
จีเอ็นพี - เป็นตัววัดกิจกรรมและมูลค่าเศรษฐกิจเฉพาะบุคคลสัญชาติไทย ทั้งในประเทศและต่างประเทศทั้งหมด แต่จะไม่รวมกิจกรรมที่ต่างชาติเข้ามาลงทุน
เหตุผลที่รัฐบาลจะนำ “จีเอ็นพี” มาเป็นตัววัดเศรษฐกิจอีกตัวหนึ่งเนื่องจากโลกการค้าได้เปลี่ยนแปลงไป การส่งออกไม่ได้ถือเป็นรายได้หลักของประเทศ แต่ยังมีรายได้จากกลุ่มนักลงทุนไทยที่ไปลงทุนในต่างประเทศ ซึ่งเป็นตัวหนึ่งที่อาจจะนำมาวัดมูลค่าทางเศรษฐกิจของประเทศได้
อย่างไรก็ตาม ทั่วโลกไม่ได้นึกถึงแต่อัตราการเติบโตของเศรษฐกิจอย่างเดียวยังมี ดัชนีความสุข (GNH) และดัชนีวัดการพัฒนาที่ยั่งยืน (SDGs) ที่จะสะท้อนว่า “ประชาชนกินดีอยู่ดีมีความสุข” หรือไม่